Facebook va eticheta toate postările legate de vaccinurile anticoronavirus.
Compania a anunțat că va eticheta postările de pe Facebook și Instagram care discută despre siguranţa vaccinurilor anti-COVID-19 cu un text în care se afirmă că vaccinurile trec prin teste de siguranţă şi eficacitate înainte de aprobare. Oficial Facebook: Există "o zonă gri imensă formată din oameni cu îngrijorări … pe care unii le numesc dezinformare, iar alţii îndoieli". Facebook lansează și un instrument în Statele Unite pentru a le oferi oamenilor informaţii despre locurile în care se pot vaccina anti-COVID-19.
Facebook Inc, care a fost criticat de parlamentari și cercetători pentru că a permis răspândirea dezinformării legată de vaccinuri, a anunțat luni că a început să adauge etichete la postările în care este dezbătută siguranța vaccinării și va eticheta în curând toate postările despre serurile de imunizare, conform Reuters.Compania de social media a anunţat într-o postare că lansează totodată un instrument în Statele Unite pentru a le oferi oamenilor informaţii despre locurile în care se pot vaccina anti-COVID-19 şi că va adăuga pe Instagram o secţiune cu informaţii despre vaccinarea împotriva noului coronavirus.Afirmațiile și conspirațiile despre vaccinurile împotriva coronavirusului au fost răspândite pe platformele de socializare în timpul pandemiei.Directorul Departamentului de Dezvoltare Produse din cadrul Facebook, Chris Cox, a declarat într-un interviu că Facebook a luat "foarte în serios" afirmațiile false care s-au viralizat, dar a spus că există "o zonă gri imensă formată din oameni cu îngrijorări … pe care unii le numesc dezinformare, iar alţii îndoieli"."Cel mai bun lucru pe care îl poţi face în acea imensă zonă gri este doar să prezinţi informaţii documentate într-un mod util, să iei parte la conversaţie şi să o faci cu experţi în sănătate", a mai spus Cox.Compania a anunțat că va eticheta postările de pe Facebook și Instagram care discută despre siguranţa vaccinurilor anti-COVID-19 cu un text în care se afirmă că vaccinurile trec prin teste de siguranţă şi eficacitate înainte de aprobare.